Gular veðurviðvaranir fyrir allt vestanvert landið og Suðurland tóku gildi klukkan tíu og gilda til sex síðdegis. Vestan hvassviðri og dimm él eru víða, svo skyggni er lélegt og slæm akstursskilyrði. Töluvert hefur snjóað á vestantil á landinu í nótt og í morgun og víða þungfært á vegum vegna snjóþekju eða hálku.
Snjómokstursmenn hafa haft í nógu að snúast í morgun. Sighvatur Blöndal Cassata var kallaður út klukkan fjögur í morgun til að ryðja vegi við Kjalarnes.
Varasamt ferðaveður er á Holtavörðuheiði, Öxnadalsheiði og öðrum fjallvegum vestantil á landinu. Strætó hefur fellt niður ferðir á frá Reykjavík og austur að Höfn í Hornafirði vegna veðursins og hefur flugferðum verið aflýst frá Reykjavík til Akureyrar.
Þetta er svona vestan hvassviðri og það er mjög kalt loft að fara yfir hlýjan sjó hérna fyrir vestan okkur og þetta virðast vera þónokkuð efnismikil él og þá er skyggni lélegt og já svona leiðinda ástand. Vindhraði er svona nálægt 20 metrum í meðalvind á sekúndu í éljunum en hviðurnar eru svona upp undir 30, en vindurinn einn og sér er kannski ekki, er náttúrulega töluverður, en það er blandan af vindinum og éljunum sjálfum sem býr til þetta leiðinlega veður. Hafið þið eitthvað tekið saman hvað þetta eru komnar margar viðvaranir nú í janúar? Snemma í mánuðinum vorum við búin að gefa út talsvert fleiri en í janúar í fyrra. Það voru óvenju fáar í fyrr en aftur á mót, eru þetta líklega ekki jafn margar og fyrir tveimur árum en það var óvenju slæmur vetur.

Hríðarbylur gengur nú yfir landið sunnan og vestanvert og eru gular veðurviðvaranir í gildi fram eftir degi. Varasamt ferðaveður er víða vegna éljagangs og má búast við slæmu skyggni. 